Жыл сайын елімізге 200 шетелдік ғалым тартылады - Саясат Нұрбек
DATE: 13:30, 08 Тамыз 2023 | GMT +5
TITLE: Жыл сайын елімізге 200 шетелдік ғалым тартылады - Саясат Нұрбек
URL: https://kaz.inform.kz/news/zhyl-sayyn-elimizge-200-sheteldik-galym-tartylady-sayasat-nurbek_a4098777/
META: DATE: 13:30, 08 Тамыз 2023 | GMT +5
TOTAL WORDS: 184
AUTHOR(S):
TEXT: «Қазақстан Республикасының 2023-2027 жылдарға арналған көші-қон саясатының тұжырымдамасында білім беру иммиграциясы бағыты бойынша 5 іс-шара көзделген. Бұл тұрғыда академиялық ұтқырлық және шетелдік ғалымдарды тарту, әлемнің жетекші жоғары оқу орындарымен бірлесіп филиалдар мен кампустар құру, сондай-ақ жоғары оқу орындарын аккредиттеу жүйесін жаңғырту ескерілген. Жыл сайын республикалық бюджет қаражаты есебінен 570 студент академиялық ұтқырлық аясында әлемнің жетекші жоғары оқу орындарына оқуға жіберіледі. Сонымен қатар, жоғары оқу орындарының бюджеттен тыс қаражаты есебінен жыл сайын орта есеппен 1500 студент оқиды. Сондай-ақ, жетекші шетелдік ғалымдарды тарту жүзеге асырылып жатыр. Республикалық бюджет қаражаты есебінен жыл сайын 200 шетелдік ғалым тартылады. Осы орайда бір семестрлік немесе ғылыми алмасу бағдарламасы ескерілген», - деді С. Нұрбек. Сонымен қатар ол жетекші шетелдік жоғары оқу орындарымен ынтымақтастықты кеңейту бойынша жұмыстар жалғасып жатқанын айтты. 2023 жылдың бірінші жартыжылдығында ғана жоолар әлемнің 82 елімен 5162 шарт аясында ынтымақтастықты жүзеге асырды. Ынтымақтастықтың негізгі бағыттары – студенттермен, оқытушылармен және ғалымдармен академиялық алмасу, бірлескен ғылыми жобалар мен академиялық бағдарламаларды іске асыру. «Қазіргі кезде еліміздегі 90-нан астам жоғары оқу орны 1500-ге жуық бірлескен ғылыми жобаны, 181 қос диплом бағдарламасын және 62 бірлескен білім беру бағдарламасын іске асырып жатыр», - деді министр
